আহমেদাবাদত বহা কংগ্ৰেছ অধিৱেশনত (১৯২১) অসমৰ প্ৰতিনিধিয়ে অসহযোগ আন্দোলনত অসমৰ বিষয়ে ,বিশেষকৈ বকো অঞ্চলৰ ভূমিকাৰ বিষয়ে বিশদভাবে প্ৰতিবেদন দাখিল কৰিছিল । কংগ্ৰেছে অসম, বিশেষকৈ বকো অঞ্চলৰ চৰজমিন তদন্তৰ কাৰণে ড০ ৰাজেন্দ্ৰ প্ৰসাদ আৰু পণ্ডিত মদন মোহন মালব্যক অসমলৈ পঠিয়াইছিল । সেই সময়ত বকোলৈ যোৱাৰ বিশেষ ব্যৱস্থা নাছিল বাবে তেওঁলোকে মহৰ গাড়ীৰে বকোলৈ গৈ নেতা- পালিনেতা আৰু ব্ৰিটিছ প্ৰশাসনৰ অত্যাচাৰৰ বলি হোৱা ভুক্তভোগী সকলক লগ কৰি সবিশেষ তথ্যৰ প্ৰতিবেদন দাখিল কৰিছিল । ড০ ৰাজেন্দ্ৰ প্ৰসাদ আৰু পণ্ডিত মদন মোহন মালব্যৰ সেই প্ৰতিবেদনত ব্ৰিটিছে পুলিচৰ উপৰিও সশস্ত্র মিলিটাৰীৰো ব্যৱহাৰ কৰিছিল বুলি প্ৰকাশ পায় ।